CELEX: 32016D0041
Language: sl
Date: 2016-01-14 00:00:00
Title: Izvedbeni sklep Komisije (EU) 2016/41 z dne 14. januarja 2016 o spremembi Priloge II k Odločbi 2007/777/ES glede vnosa za Mehiko na seznamu tretjih držav ali njihovih delov, iz katerih je dovoljen vnos mesnih izdelkov ter obdelanih želodcev, mehurjev in črev v Unijo v zvezi z visokopatogeno aviarno influenco (notificirano pod dokumentarno številko C(2016) 41) (Besedilo velja za EGP)

16.1.2016   
            
            
               SL
            
            
               Uradni list Evropske unije
            
            
               L 11/8
            
         IZVEDBENI SKLEP KOMISIJE (EU) 2016/41
   z dne 14. januarja 2016
   o spremembi Priloge II k Odločbi 2007/777/ES glede vnosa za Mehiko na seznamu tretjih držav ali njihovih delov, iz katerih je dovoljen vnos mesnih izdelkov ter obdelanih želodcev, mehurjev in črev v Unijo v zvezi z visokopatogeno aviarno influenco
   
      
         (notificirano pod dokumentarno številko C(2016) 41)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in vnos proizvodov živalskega izvora, namenjenih prehrani ljudi (1), ter zlasti uvodnega stavka člena 8, prvega pododstavka točke 1 člena 8, točke 4 člena 8 in člena 9(4)(c) Direktive,
   ob upoštevanju naslednjega:
   
               (1)
            
            
               Odločba Komisije 2007/777/ES (2) določa pravila v zvezi z zdravjem živali in javnim zdravjem za uvoz v Unijo, tranzit skozi Unijo in skladiščenje v Uniji pošiljk mesnih izdelkov in obdelanih želodcev, mehurjev in črev (v nadaljnjem besedilu: blago).
            
         
               (2)
            
            
               Del 2 Priloge II k Odločbi 2007/777/ES določa seznam tretjih držav ali njihovih delov, iz katerih je dovoljen vnos blaga v Unijo, če je bilo to blago obdelano z ustrezno obdelavo, kot je določena v delu 4 navedene priloge. Del 4 Priloge II k Odločbi 2007/777/ES določa splošno obdelavo „A“ in posebne obdelave „B“ do „F“, naštete v padajočem vrstnem redu strogosti.
            
         
               (3)
            
            
               Mehika je v delu 2 Priloge II k Odločbi 2007/777/ES navedena kot tretja država, iz katere je dovoljen vnos blaga, pridobljenega iz perutnine, gojene pernate divjadi, ratitov in divjih ptic, v Unijo.
            
         
               (4)
            
            
               Po izbruhih visokopatogene aviarne influence podtipa H7N3 na mehiškem ozemlju januarja 2013 je bil vnos za navedeno tretjo državo na seznamu iz dela 2 Priloge II k Odločbi 2007/777/ES spremenjen z Izvedbenim sklepom Komisije 2013/217/EU (3), s čimer bi zagotovili, da se lahko vnos blaga, pridobljenega iz perutnine, gojene pernate divjadi, ratitov in divjih ptic, iz Mehike v Unijo odobri samo po posebni obdelavi „B“, kakor je določena v delu 4 Priloge II k Odločbi 2007/777/ES.
            
         
               (5)
            
            
               Mehika je 8. maja 2015 predložila informacije o stanju v zvezi z visokopatogeno aviarno influenco v državi. Mehika je izvajala politiko pokončanja in uničenja okuženih živali in nadzor aviarne influence. Nadaljnje kroženje virusa ni bilo odkrito.
            
         
               (6)
            
            
               Komisija je ocenila navedene informacije. Na podlagi navedene ocene in jamstev, ki jih je zagotovila Mehika, je primerno spremeniti vnos za Mehiko na seznamu iz dela 2 Priloge II k Odločbi 2007/777/ES glede predpisane posebne obdelave za blago, pridobljeno iz perutnine, gojene pernate divjadi, ratitov in divjih ptic. Da bi se upoštevalo ugodno epidemiološko stanje v Mehiki, se zgoraj omenjeno blago lahko odobri za vnos v Unijo po posebni obdelavi „D“.
            
         
               (7)
            
            
               Del 2 Priloge II k Odločbi 2007/777/ES bi bilo zato treba ustrezno spremeniti.
            
         
               (8)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Del 2 Priloge II k Odločbi 2007/777/ES se spremeni v skladu s Prilogo k temu sklepu.
   Člen 2
   Ta sklep je naslovljen na države članice.
   
      V Bruslju, 14. januarja 2016
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 18, 23.1.2003, str. 11.
   
      (2)  Odločba Komisije 2007/777/ES z dne 29. novembra 2007 o pogojih v zvezi z zdravstvenim varstvom živali in javnozdravstvenim varstvom ter vzorcih spričeval za uvoz iz tretjih držav nekaterih mesnih izdelkov in obdelanih želodcev, mehurjev in črev za prehrano ljudi in o razveljavitvi Odločbe 2005/432/ES (UL L 312, 30.11.2007, str. 49).
   
      (3)  Izvedbeni sklep Komisije 2013/217/EU z dne 8. maja 2013 o spremembi Odločbe 2007/777/ES glede vnosa za Mehiko na seznamu tretjih držav ali delov tretjih držav, iz katerih je dovoljen uvoz mesnih izdelkov ter obdelanih želodcev, mehurjev in črev v Unijo (UL L 129, 14.5.2013, str. 38).
   
      PRILOGA
      V delu 2 Priloge II k Odločbi 2007/777/ES se vnos za Mehiko nadomesti z naslednjim:
      
         
                     „MX
                  
                  
                     Mehika
                  
                  
                     A
                  
                  
                     D
                  
                  
                     D
                  
                  
                     A
                  
                  
                     D
                  
                  
                     D
                  
                  
                     A
                  
                  
                     D
                  
                  
                     D
                  
                  
                     XXX
                  
                  
                     A
                  
                  
                     D
                  
                  
                     XXX“